Skont is-Segretarju tas-saħħa Ingliż, il-varjant tal-Covid-19 Omicron qiegħed jinfetta 200,000 persuna kuljum fir-Renju Unit, u żied jgħid li l-varjant instab f'aktar minn 20% tal-każijiet fl-Ingilterra. Filwaqt li huwa spjega li l-varjant Omicron se jsir l-aktar varjant li se jinfirex f'Londra, ikkonferma li bħalissa hemm ftit aktar minn 4,700 każijiet ta' Omicron fir-Renju Unit. Is-Segretarju tas-Saħħa Ingliż spjega wkoll li n-numru ta' nies li huma suspettati li għandhom il-Covid-19 ma jistgħux jitqiesu bħala każijiet konfermati. Dan minħabba li hemm ħafna nies li ma jurux sintomi, filwaqt li oħrajn tant m'għandhomx sintomi gravi, li ma jiġux ittestjati. Intant, iktar kmieni din il-ġimgħa, il-Prim Ministru Ingliż Boris Johnson ħabbar li ġiet irreġistrata l-ewwel mewt fir-Renju Unit kawża tal-varjant tal-Covid-19 Omicron. Waqt konferenza tal-aħbarijiet, Johnson spjega li dan il-varjant qiegħed iwassal biex ħafna nies jiġu rikoverati l-isptar. Irreġistrata l-ewwel mewt fir-Renju Unit kawża tal-Omicron Huwa appella biex in-nies iwarrbu l-idea li dan il-varjant mhux qawwi daqs dak ta' qablu. S'issa 40% tal-każijiet f'Londra huma kawża tal-varjant Omicron.